Euroopa Liidu Teataja L 034 , 09/02/1979 Lk 0002 - 0003

Kreekakeelne eriväljaanne: Peatükk 02 Köide 7 Lk 0058

Hispaaniakeelne eriväljaanne: Peatükk 03 Köide 15 Lk 0131

Portugalikeelne eriväljaanne Peatükk 03 Köide 15 Lk 0131

Soomekeelne eriväljaanne: Peatükk 3 Köide 10 Lk 0173

Rootsikeelne eriväljaanne: Peatükk 3 Köide 10 Lk 0173



Nõukogu määrus (EMÜ) nr 234/79, 5. veebruar 1979, põllumajandustoodete ühise tollitariifistiku nomenklatuuri kohandamise korra kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse nõukogu 28. juuni 1968. aasta määrust (EMÜ) nr 827/68 asutamislepingu [1] II lisas loetletud teatavate toodete ühise turukorralduse kohta, viimati muudetud määrusega (EMÜ) nr 1117/78, [2] eriti selle artiklit 6, võttes arvesse komisjoni ettepanekut, [3] võttes arvesse Euroopa Parlamendi arvamust [4] ning arvestades, et: eri impordimaksudega maksustatud toodetel peaksid ühise tollitariifistiku nomenklatuuris olema eri kirjeldused, et tagada impordimaksu nõuetekohast kohaldamist; selleks näeb enamik põllumajandusalaseid algmäärusi ette erieeskirjade kehtestamise impordimaksude, välja arvatud tollimaksude kohta; selliste eeskirjade puudumise tõttu tuleks vastavalt täiendada nõukogu 26. oktoobri 1971. aasta määrust (EMÜ) nr 2358/71 (seemneturu ühise korralduse kohta), [5] viimati muudetud määrusega (EMÜ) nr 1346/78, [6] ja nõukogu 18. mai 1972. aasta määrust (EMÜ) nr 1035/72 (puu- ja köögiviljaturu ühise korralduse kohta), [7] viimati muudetud määrusega (EMÜ) nr 1766/78 [8]; ühine tollitariifistiku nomenklatuur põhineb Tollikoostöö Nõukogu nomenklatuuril; ühise tollitariifistiku nomenklatuuri kohandamine ei seisne üksnes muudatuste tegemises Tollikoostöö Nõukogu nomenklatuuris, tagada tuleb ka erikeelsete tekstide vastavus; kuigi sellised kohandamised on tehnilist laadining ei mõjuta tollimakse, tuleb need teatavatel juhtudel kehtestada asutamislepingu artiklil 43 põhinevate määrustega; paljudes nõukogu määrustes kasutatakse ühist tollitariifistiku nomenklatuuri vahe tegemiseks erinevate kaubakategooriate vahel ning toodete kirjeldamiseks; muudatused ühise tollitariifistiku nomenklatuuris võivad esile kutsuda vajaduse kohandada kõnealuseid määrusi; alati ei võimalda olemasolevad menetlused asjaomaseid määrusi küllalt kiiresti kohandada; kohandamiste tehnilist iseloomu arvestades tuleks ette näha, et kohandamised võib pärast konsulteerimist ühise tollitariifistiku nomenklatuuri komiteega teha nõukogu 22. septembri 1966. aasta määruse nr 136/66/EMÜ (õli- ja rasvaturu ühise korralduse kohta), [9] viimati muudetud määrusega (EMÜ) nr 1562/78, [10] artiklis 38 ja muude põllumajandustoodete turu ühist korraldust käsitlevate määruste vastavates artiklites sätestatud korras, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2358/71 täiendatakse artikliga 8a ning määrust (EMÜ) nr 1035/72 täiendatakse artikliga 22a järgmiselt: "Käesoleva määrusega reguleeritud toodete klassifitseerimise suhtes kohaldatakse ühise tollitariifistiku nomenklatuuri tõlgendamise üldeeskirju ja selle rakendamise erieeskirju; käesoleva määruse kohaldamisest tulenev tariifinomenklatuur inkorporeeritakse ühisesse tollitariifistikku." Artikkel 2 1. Ühise turukorraldusega hõlmatud toodete suhtes kohaldatavat ühise tollitariifistiku nomenklatuuri võib pärast konsulteerimist ühise tollitariifistiku nomenklatuuri komiteega kohandada määruse nr 136/66/EMÜ artiklis 38 või muude põllumajandusturgude ühist korraldust käsitlevate määruste vastavates artiklites sätestatud korras, kui sellised kohandamised: - tulenevad Tollikoostöö Nõukogu nomenklatuuris tehtud muudatustest, või - on vajalikud erikeelsete tekstide vastavuse tagamiseks. 2. Toodete kirjeldust ja nõukogu määruste viiteid ühise tollitariifistiku rubriikidele ja alamrubriikidele võib kohandada samas korras, kui sellised kohandamised tulenevad lõikes 1 nimetatud ühise tollitariifistiku nomenklatuuris või nõukogu õigusaktides tehtud muudatustest. 3. Käesoleva määruse kohaldamisel kinnitatakse määruse nr 136/66/EMÜ artikli 37 alusel loodud komitee pädevus määrusega (EMÜ) nr 827/68 hõlmatud toodete osas. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. veebruar 1979 Nõukogu nimel eesistuja P. Mehaignerie [1] EÜT L 151, 30.6.1968, lk 16. [2] EÜT L 142, 30.5.1978, lk 1. [3] EÜT C 160, 6.7.1978, lk 10. [4] EÜT C 239, 9.10.1978, lk 50. [5] EÜT L 246, 5.11.1971, lk 1. [6] EÜT L 165, 22.6.1978, lk 1. [7] EÜT L 118, 20.5.1972, lk 1. [8] EÜT L 204, 28.7.1978, lk 12. [9] EÜT 172, 30.9.1966, lk 3025/66. [10] EÜT L 185, 7.7.1978, lk 1. --------------------------------------------------